CELEX: 32010D0130
Language: fi
Date: 2010-03-01 00:00:00
Title: 2010/130/: Komission päätös, annettu 1 päivänä maaliskuuta 2010 , kasvinviljelytilastoista annetun Euroopan parlamentin ja neuvoston asetuksen (EY) N:o 543/2009 täytäntöönpanoa koskevan poikkeuksen myöntämisestä Belgian, Bulgarian, Tšekin, Saksan, Puolan, Portugalin ja Ruotsin osalta (tiedoksiannettu numerolla K(2010) 1057)

2.3.2010   
            
            
               FI
            
            
               Euroopan unionin virallinen lehti
            
            
               L 51/24
            
         KOMISSION PÄÄTÖS,
   annettu 1 päivänä maaliskuuta 2010,
   kasvinviljelytilastoista annetun Euroopan parlamentin ja neuvoston asetuksen (EY) N:o 543/2009 täytäntöönpanoa koskevan poikkeuksen myöntämisestä Belgian, Bulgarian, Tšekin, Saksan, Puolan, Portugalin ja Ruotsin osalta
   (tiedoksiannettu numerolla K(2010) 1057)
   (Ainoastaan bulgarian-, hollannin-, portugalin-, puolan-, ranskan-, ruotsin-, saksan- ja tšekinkieliset tekstit ovat todistusvoimaiset)
   (2010/130/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinviljelytilastoista sekä neuvoston asetusten (ETY) N:o 837/90 ja (ETY) N:o 959/93 kumoamisesta 18 päivänä kesäkuuta 2009 annetun Euroopan parlamentin ja neuvoston asetuksen (EY) N:o 543/2009 (1) ja erityisesti sen 10 artiklan 1 kohdan,
   ottaa huomioon Belgian 30 päivänä heinäkuuta 2009 esittämän pyynnön,
   ottaa huomioon Bulgarian 20 päivänä heinäkuuta 2009 esittämän pyynnön,
   ottaa huomioon Tšekin 30 päivänä heinäkuuta 2009 esittämän pyynnön,
   ottaa huomioon Saksan 23 päivänä heinäkuuta 2009 esittämän pyynnön,
   ottaa huomioon Puolan 31 päivänä heinäkuuta 2009 esittämän pyynnön,
   ottaa huomioon Portugalin 20 päivänä heinäkuuta 2009 esittämän pyynnön,
   ottaa huomioon Ruotsin 30 päivänä heinäkuuta 2009 esittämän pyynnön,
   sekä katsoo seuraavaa:
   
               (1)
            
            
               Asetuksen (EY) N:o 543/2009 10 artiklan mukaan komissio voi myöntää jäsenvaltioille kyseisen asetuksen täytäntöönpanoa koskevan poikkeuksen, mikäli asetuksen soveltaminen niiden kansallisiin tilastojärjestelmiin edellyttää suuria mukautuksia ja aiheuttaa todennäköisesti merkittäviä käytännön ongelmia.
            
         
               (2)
            
            
               Belgialle, Bulgarialle, Tšekille, Saksalle, Puolalle, Portugalille ja Ruotsille olisi niiden pyynnöstä myönnettävä tällainen poikkeus.
            
         
               (3)
            
            
               Asetuksen (EY) N:o 543/2009 mukaan jäsenvaltion, jolle on myönnetty poikkeus, on jatkettava asetusten (ETY) N:o 837/90 (2) ja (ETY) N:o 959/93 (3) säännösten soveltamista sille myönnetyn poikkeuksen ajan.
            
         
               (4)
            
            
               Tässä päätöksessä säädetyt toimenpiteet ovat neuvoston päätöksellä 72/279/ETY (4) perustetun pysyvän maataloustilastokomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Myönnetään Tšekille poikkeus asetuksen (EY) N:o 543/2009 soveltamisesta 31 päivään joulukuuta 2010 asti.
   2.   Myönnetään Belgialle, Bulgarialle, Saksalle, Puolalle, Portugalille ja Ruotsille poikkeus asetuksen (EY) N:o 543/2009 soveltamisesta 31 päivään joulukuuta 2011 asti.
   2 artikla
   Tämä päätös on osoitettu Belgian kuningaskunnalle, Bulgarian tasavallalle, Tšekin tasavallalle, Saksan liittotasavallalle, Puolan tasavallalle, Portugalin tasavallalle ja Ruotsin kuningaskunnalle.
   
      Tehty Brysselissä 1 päivänä maaliskuuta 2010.
      
         
            Komission puolesta
         
         Olli REHN
         
            Komission jäsen
         
      
   
   
      (1)  EUVL L 167, 29.6.2009, s. 1.
   
      (2)  EYVL L 88, 3.4.1990, s. 1.
   
      (3)  EYVL L 98, 24.4.1993, s. 1.
   
      (4)  EYVL L 179, 7.8.1972, s. 1.